CELEX: 52019PC0446
Language: ro
Date: 2019-10-01
Title: Propunere de REGULAMENT AL CONSILIULUI privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania, pentru o perioadă maximă de un an.

COMISIA EUROPEANĂ
            Bruxelles, 1.10.2019
            COM(2019) 446 final
            2019/0208(NLE)
            Propunere de
            REGULAMENT AL CONSILIULUI
            privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania, pentru o perioadă maximă de un an.
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Consiliul a autorizat Comisia Europeană să negocieze, în numele Uniunii Europene, reînnoirea acordului și a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania. 
            
            
               În așteptarea finalizării negocierilor pentru reînnoirea acordului și a protocolului la acesta, Comisia a negociat, în numele Uniunii Europene, un Acord sub forma unui schimb de scrisori privind prelungirea, pentru o perioadă maximă de un an, a Protocolului de stabilire a posibilităților de pescuit și a contribuției financiare aferent punerii în aplicare a acordului (denumit în continuare „schimbul de scrisori”). Ca urmare a negocierilor, schimbul de scrisori a fost parafat la 4 septembrie 2019.
            
            
               Obiectivul schimbului de scrisori este de a permite Uniunii Europene și Republicii Islamice Mauritania să colaboreze în continuare pentru promovarea unei politici sustenabile în domeniul pescuitului și pentru exploatarea responsabilă a resurselor piscicole în apele mauritane, precum și de a permite navelor Uniunii să își desfășoare activitățile de pescuit în aceste ape.
            
            
               Protocolul prevede posibilități de pescuit pentru următoarele categorii:
            
            
               –Categoria 1 – Nave de pescuit crustacee cu excepția langustelor și a crabilor: 5 000 t și 25 de nave;
            
            
               –Categoria 2 – Traulere nefrigorifice și nave cu paragate de fund pentru pescuitul de merluciu senegalez: 6 000 t și 6 nave;
            
            
               –Categoria 2a – Traulere (frigorifice) pentru pescuitul de merluciu senegalez: (Merluciu senegalez: 3 500 t, Calmari: 1 450 t, Sepii: 600 t);
            
            
               –Categoria 3 – Nave de pescuit specii demersale altele decât merluciul senegalez, cu unelte altele decât traulul: 3 000 t și 6 nave;
            
            
               –Categoria 4 – Nave de pescuit ton cu plasă-pungă: 12 500 t (tonaj de referință) și 25 de nave;
            
            
               –Categoria 5 – Nave de pescuit ton cu platformă și paragate și nave cu paragate plutitoare: 7 500 t (tonaj de referință) și 15 nave;
            
            
               –Categoria 6 – Traulere frigorifice pentru pescuit pelagic: 225 000 t (cu o depășire maximă autorizată de 10 %) și 19 nave;
            
            
               –Categoria 7 – Nave nefrigorifice de pescuit pelagic: 15 000 t (scăzute din volumul de la categoria 6, dacă sunt utilizate) și 2 nave. 
            
            
               Este oportun să se definească metoda de alocare a acestor posibilități de pescuit între statele membre. Pe această bază, Comisia propune Consiliului adoptarea propunerii de regulament anexate.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Părțile interesate au fost consultate în cadrul evaluării protocolului, efectuată în perioada 2012-2014. Cu prilejul reuniunilor tehnice au fost consultați și experții statelor membre. În urma acestor consultări, s-a concluzionat că este oportun să se reînnoiască acordul în domeniul pescuitului și să se încheie un protocol în domeniul pescuitului cu Republica Islamică Mauritania.
            
            
               3.ELEMENTELE JURIDICE ALE PROPUNERII
            
            
               Temeiul juridic ales este Tratatul privind funcționarea Uniunii Europene, al cărui articol 43 alineatul (3) prevede că alocarea de posibilități de pescuit este adoptată de Consiliu, la propunerea Comisiei. 
            
         
         
            
               Prezenta procedură este demarată în paralel cu procedurile aferente deciziilor Consiliului de autorizare a semnării și a aplicării provizorii, precum și a încheierii, Acordului sub forma unui schimb de scrisori privind prelungirea, pentru o perioadă maximă de un an, a Protocolului de stabilire a posibilităților de pescuit și a contribuției financiare aferent punerii în aplicare a acordului.
            
            
               4.IMPLICAȚII BUGETARE
            
            
               Contribuția financiară anuală este de 61 625 000 EUR pentru o perioadă maximă de un aferentă prelungirii, pe baza:
            
            
               a) unei capturi totale admisibile de 259 550 t pentru categoriile de pescuit 1, 2, 2a, 3, 6
                  1
                și 7, și a unui tonaj de referință de 20 000 t pentru categoriile de pescuit 4 și 5 din protocol, corespunzând unei sume de 57 500 000 EUR pe an pentru acces, și 
            
            
               b) a unui sprijin pentru dezvoltarea politicii sectoriale în domeniul pescuitului a Republicii Islamice Mauritania, în valoare de 4 125 000 EUR pe an. Acest sprijin răspunde obiectivelor politicii naționale în domeniul pescuitului și mai ales necesităților Republicii Islamice Mauritania sub aspectul sprijinului acordat cooperării științifice și tehnice, formării, supravegherii pescuitului, protecției mediului și infrastructurilor de dezvoltare.
            
            
               2019/0208 (NLE)
            
            
               Propunere de
            
            
               REGULAMENT AL CONSILIULUI
            
            
               privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania, pentru o perioadă maximă de un an.
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Acordul de parteneriat în domeniul pescuitului între Comunitatea Europeană și Republica Islamică Mauritania
                  2
                (denumit în continuare „acordul”), aprobat prin Regulamentul (CE) nr. 1801/2006 al Consiliului
                  3
               , a intrat în vigoare la 8.8.2008. Protocolul la acord, prin care s-au stabilit posibilitățile de pescuit și contribuția financiară prevăzute de acord (denumit în continuare „protocolul”) și care a intrat în vigoare în aceeași zi pentru o perioadă de doi ani, a fost înlocuit de mai multe ori.
            
            
               (2)Ultimul protocol la acord expiră la 15 noiembrie 2019.
            
            
               (3)În așteptarea finalizării negocierilor pentru reînnoirea acordului și a protocolului la acesta, Comisia a negociat, în numele Uniunii Europene, un Acord sub forma unui schimb de scrisori privind prelungirea, pentru o perioadă maximă de un an, a Protocolului de stabilire a posibilităților de pescuit și a contribuției financiare prevăzute de acord (denumit în continuare „acordul sub forma unui schimb de scrisori”).
            
            
               (3)La data de [...], Consiliul a adoptat Decizia (UE) 2019/[...]
                  4
                privind semnarea și aplicarea provizorie a Acordului sub forma unui schimb de scrisori privind prelungirea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania, care expiră la 15 noiembrie 2019.
            
            
               (4)Este oportun să se definească metoda de alocare a posibilităților de pescuit între statele membre, pe durata de aplicare a prelungirii protocolului.
            
            
               (5)În conformitate cu articolul 47 alineatul (2) din Regulamentul (UE) 2017/2403 al Parlamentului European și al Consiliului
                  5
               , dacă se constată că posibilitățile de pescuit alocate Uniunii în temeiul protocolului nu sunt utilizate pe deplin, Comisia informează statele membre în cauză. Se consideră că absența unui răspuns, într-un termen ce urmează să fie stabilit de Consiliu, echivalează cu confirmarea faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Este oportun ca termenul respectiv să fie stabilit.
            
            
               (6)Este oportun ca prezentul regulament să se aplice începând de la data semnării acordului sub forma unui schimb de scrisori, 
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               1.Posibilitățile de pescuit prevăzute de Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania pentru perioada de valabilitate a protocolului sunt alocate statelor membre după cum urmează:
            
            
               (a)Categoria 1 – Nave de pescuit crustacee cu excepția langustelor și a crabilor 
            
            
            
                     
                        Spania
                     
                  
                  
                     
                           4 150 t
                     
                  
               
                     
                        Italia
                     
                  
                  
                     
                           600 t
                     
                  
               
                     
                        Portugalia
                     
                  
                  
                     
                           250 t
                     
                  
               
            
               În cadrul acestei categorii, pot fi desfășurate simultan maximum 25 de nave în apele mauritane.
            
            
            
               (b)Categoria 2 – Traulere (nefrigorifice) și nave cu paragate de fund pentru pescuitul de merluciu senegalez 
            
            
            
                     
                        Spania
                     
                  
                  
                     
                        6 000 t
                     
                  
               
            
               În cadrul acestei categorii, pot fi desfășurate simultan maximum 6 nave în apele mauritane. 
            
            
            
               (c)Categoria 3 – Nave de pescuit specii demersale altele decât merluciul senegalez, cu unelte altele decât traulul 
            
            
            
               Spania
                     3 000 t
            
            
            
               În cadrul acestei categorii, pot fi desfășurate simultan maximum 6 de nave în apele mauritane. 
            
         
         
            
            
               (d)Categoria 4 – Nave de pescuit ton cu plasă-pungă (12 500 t – tonaj de referință)
            
            
            
               Spania                     
                     17 licențe anuale
            
            
               Franța
                     8 licențe anuale
            
            
               (e)Categoria 5 – Nave de pescuit ton cu platformă și paragate și nave cu paragate plutitoare (7 500 t – tonaj de referință)
            
            
            
               Spania
                     14 licențe anuale
            
            
               Franța
                     1 licență anuală
            
            
               (f)Categoria 6 – Traulere frigorifice pentru pescuit pelagic
            
            
            
               Germania
                     12 560 t
            
            
               Franța
                     2 615 t
            
            
               Letonia
                     53 913 t
            
            
               Lituania
                     57 642 t
            
            
               Țările de Jos
                     62 592 t
            
            
               Polonia
                     26 112 t
            
            
               Regatul Unit
                     8 531 t
            
            
               Irlanda
                     8 535 t
            
            
         
         
            
               Pe parcursul perioadei de valabilitate a protocolului, statele membre dispun de următorul număr de licențe trimestriale:
            
            
            
               Germania
                     4
            
            
               Franța
                     2
            
            
               Letonia
                     20
            
            
               Lituania
                     22
            
            
               Țările de Jos
                     16
            
            
               Polonia
                     8
            
            
               Regatul Unit
                     2
            
            
               Irlanda
                     2
            
            
            
               Statele membre informează Comisia dacă anumite licențe sunt susceptibile de a fi puse la dispoziția altor state membre.
            
            
            
               În cadrul acestei categorii, pot fi desfășurate simultan maximum 19 nave în apele mauritane.
            
            
            
               (g)Categoria 7 – Nave nefrigorifice de pescuit pelagic
            
            
               Irlanda
                     
                     
                     15 000 t
            
            
            
               În caz de neutilizare, aceste posibilități de pescuit sunt transferate la categoria 6, conform metodei de alocare prevăzute pentru respectiva categorie. 
            
            
               (h)Categoria 2a – Traulere (frigorifice) pentru pescuitul de merluciu senegalez
            
         
         
            
               Spania:
            
            
                  Merluciu senegalez 
                     
                     3 500 t
            
            
                  Calmari 
                     
                     1 450 t
            
            
                  Sepii 
                     
                     600 t
            
            
            
               În cadrul acestei categorii, pot fi desfășurate simultan maximum șase nave în apele mauritane.
            
            
               2.Termenul în care statele membre trebuie să confirme că nu utilizează pe deplin posibilitățile de pescuit alocate în temeiul acordului, conform prevederilor articolului 47 alineatul (2) din Regulamentul (UE) nr. 2017/2403, este stabilit la zece zile lucrătoare începând de la data la care Comisia informează respectivele state membre că posibilitățile de pescuit nu sunt utilizate pe deplin.
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene. 
            
            
               El este aplicabil începând de la data semnării Acordului sub forma unui schimb de scrisori între Comunitatea Europeană și Republica Islamică Mauritania privind prelungirea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Islamică Mauritania, care expiră la 15 noiembrie 2019.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Cu o depășire autorizată de 10 % fără incidență asupra contribuției financiare plătite de Uniunea Europeană pentru acces.
               
               
                  
                     (2)
                  
                        JO L 343, 8.12.2006, p. 4.
               
               
                  
                     (3)
                  
                        Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).
               
               
                  
                     (4)
                  
                        JO C , , p. .
               
               
                  
                     (5)
                  
                        JO L 347, 28.12.2017, p. 81.